JayJayThrowThrow/commonwealth-wiki-mix huggingface dataset:
سقوط اندلس

سقوطِ اندلس (ہسپانوی:Reconquista اور انگریزی: Reconquest) مسیحیوں کی ساڑھے سات سو سال طویل ان کوششوں کو کہا جاتا ہے جو انھوں نے جزیرہ نما آئبیریا سے مسلمانوں کو نکالنے اور ان کی حکومت کے خاتمے کے لیے کیں۔ مسیحی ہسپانوی اسے استرداد کہتے ہیں۔ 8 ویں صدی میں استرداد کا آغاز 722ء میں معرکہ کوواڈونگا سے جبکہ اختتام 1492ء میں سقوط غرناطہ کے ساتھ ہوا۔

1236ء میں محمد بن الاحمر کی زیر قیادت اسپین میں مسلمانوں کے آخری مضبوط گڑھ غرناطہ کو قشتالہ کی مملکت کی ملکہ کا خاوند فرڈیننڈ سوم کے ہاتھوں شکست ہوئی اور غرناطہ اگلے 250 سالوں تک مسیحی سلطنت کا باجگذار بنا رہا۔ 2 جنوری 1492ء کو آخری مسلم حکمران ابو عبداللہ محمد نے فرڈیننڈ اور ملکہ آئزابیلا کے سامنے ہتھیار ڈال دیے۔ جس کے نتیجے میں متحدہ رومن کیتھولک قوم وجود میں آئی۔

سقوطِ مسلم پرتگال 1249ء میں افونسو سوم کی جانب سے الغرب کی شکست کے ساتھ اختتام کو پہنچا۔
تاریخ

جب گیارویں صدی عیسوی کے اوائل میں خلافتِ قرطبہ کا زوال ہوا تو چھوٹی چھوٹی جانشین ریاستوں کا ایک سلسلہ سامنے آیا جس کو طوائف الملوکی جانا جاتا تھا۔ شمالی مسیحی ریاستوں نے اس صورت حال کا فائدہ اٹھایا اور اندلس کی طرف پڑ گئے۔ انھوں نے خانہ جنگی کو فروغ دیا ، کمزور طائفہ جات کو ڈرایا اور انھیں تحفظ دلانے کے لیے مسلمانوں سے بڑے بڑے محصول جمع کیے۔

تصغیر|’جیرالڈ بیباک والا‘ جو مہمِ استرداد کے زمانے کا پرتگالی مسیحی جنگجو اور مقامی ہیرو تھا جس کا جنوبی [[پرتگال کا شہر ایوورا میں واقع ایک مجسمہ موجود ہے جس سے وہ کسی مسلمان کا بریدہ سر اپنے ہاتھ میں اٹھا کر اپنی دلیری کی نمائش کرتے ہوئے نظر آتا ہے۔]]

1171ء تا 1172ء جیرالڈ نے پرتگال کی مملکت کو چھوڑ کے الموحدون کی مسلم ریاست کا نوکر رہا اور احسان فراموشی کرنے کے بعد مسلمانوں نے اسے پھانسی دے دی۔

بارہویں صدی عیسوی میں ایک مسلم بغاوت کے بعد، جنوبی جزیرہ نما آبیریا میں مسلمانوں کے عظیم شہروں ایک کے بعد ایک تیرویں صدی میں معرکۂ عقاب (1212ء) کو ہارنے کے بعد ، سب مسیحیوں کے قبضے میں آئے۔ قرطبہ 1232ء میں اور اشبلیہ کی بندرگاہ 1248 میں مسیحی عساکر نے تسخیر کی۔ مسلمانوں کے قبضے میں صرف جنوب میں ایک ہی کمزور محصول گزار ریاست مملکتِ غرناطہ رہ گئی تھی جو ڈھائی سو سال تک آزاد رہی۔

1492ء میں سقوطِ غرناطہ کے بعد، تمام جزیرہ نما آبیریا میں مسیحی حکمرانوں کے زیر کنٹرول تھا۔ اس قبضے کے بعد سلسلہ وار (1499ء–1526ء) کلیسا کے پادریوں نے ہسپانیہ کے مسلمانوں کو مذہبی تبدیلی پر زبردستی کیا گیا ، جنہیں بعد میں 1609 میں شاہ فلپ سوم کے فرمانوں کے ذریعہ یورپ کا جزیرہ نما آبیریا سے سب کے سب شمالی افریقہ کی طرف بے دخل کر دیے گئے۔
مزید دیکھیے

* اندلس
* فتحِ اندلس
* اندلس میں اموی خلافت
* قشتالہ کی مملکت
* آراغون کی مملکت
* پرتگال کی مملکت
* سقوط غرناطہ



زمرہ:الاندلس
زمرہ:الحمرا (ہسپانیہ)
زمرہ:پرتگال کی جنگیں
زمرہ:پندرہویں صدی میں یہودیت
زمرہ:تاج آراگون
زمرہ:تاریخ پرتگال
زمرہ:تاریخ غرناطہ
زمرہ:تاریخ ہسپانیہ
زمرہ:جمہوریہ جینوا کی جنگیں
زمرہ:صلیبی جنگیں
زمرہ:قرون وسطی کی جنگیں
زمرہ:قرون وسطی میں پرتگال
زمرہ:قرون وسطی میں ہسپانیہ
زمرہ:قشتالہ
زمرہ:لسانی اشتمالیت
زمرہ:مسلم ہسپانیہ
زمرہ:مسیحی اصطلاحات
زمرہ:مملکت قشتالہ کی جنگیں
زمرہ:موحدین
زمرہ:یہودیت متعلقہ تنازعات
زمرہ:ہسپانیہ میں 1492ء
زمرہ:ہسپانیہ میں اسلام
زمرہ:ہسپانیہ میں اسلام مخالفت
زمرہ:انٹرنیٹ میم
زمرہ:سیاسی اصطلاحات
زمرہ:الاندلس کی عسکری تاریخ
زمرہ:فرڈینینڈ دوم آراغونی
زمرہ:غیرموجود آئی ایس بی این کے ساتھ صفحات
زمرہ:زوال استعماریت
زمرہ:یہودی۔مسیحی موضوعات
زمرہ:ہسپانوی الفاظ اور جملے
زمرہ:اسلام
زمرہ:تاریخ اسلام
مزاحمیت

برقی مزاحمیّت یا مخصوص برقی مزاحمت کسی مادّے کی برقی بہاؤ کے خلاف مزاحمت پیش کرنے کی پیمائش ہے۔ کم مزاحمیت والے مواد میں بجلی آسانی سے گذر جاتی ہے۔ بین الاقوامی نظام اکائیات میں برقی مزاحمیت کی اِکائی اوھم میٹر ہے اور اِسے یونانی حرف رھو (ρ) سے ظاہر کیا جاتا ہے۔
وضاحت

کسی مواد کی برقی مزاحمیت ذیل میں دی جاتی ہے:

:\rho=\frac{RA}{\ell}

جہاں

:ρ ساکن مزاحمیت ہے (جس کی پیمائش اوھم میٹر می ہوتی ہے، Ω-m);
:R مواد کے ایک ہموار نمونے کا برقی مزاحمت ہے (پیمائش اوھم میں ہوتی ہے، Ω);
:\ell موادی ٹکڑے کی لمبائی ہے (پیمائش میٹر میں، m);
:A نمونے کا عمود تراشی رقبہ (پیمائش مربع میٹر میں، m²).

برقی مزاحمیت کی وضاحت یوں بھی کی جا سکتی ہے:

:\rho={E \over J}

جہاں

:E برقی میدان کا مقدار (پیمائش وولٹ فی میٹر میں، V/m);
:J برقی کثافت کی مقدار (پیمائش ایمپئیر فی مربع میٹر میں، A/m²).

نتیجتاً، برقی مزاحمیت، برقی موصلیت کے برعکس ہے۔

:\rho = {1\over\sigma}.
جدولِ مزاحمیات

یہ جدول 20 °سنٹی گریڈ (68 °فارنہائیٹ) پر مختلف چیزوں کی برقی مزاحمیت اور درجہ حرارتی عددی سر دِکھاتا ہے:
مزید ٰدیکھیے

* برقی ایصالیت
* برقی مزاحمت

زمرہ:اموادی علم
زمرہ:برقیات
زمرہ:برقیاتی اصطلاحات
زمرہ:موادی علم
زمرہ:طبیعی مقداریں
زمرہ:برق
مطلق صفر

مطلق صفر کسی بھی چیز کا کم سے کم ممکنہ درجہ حرارت۔ بین الاقوامی معاہدے کے ذریعے یہ بین الاقوامی نظام اکائیات کے سیلسیس پیمانے پر منفی−273.15° مانا گیا ہے۔ جس کا مترادف امریکہ روایتی اکائیاں یا شاہی نظام اوزان کے فارنہائٹ پیمانے کے مطابق منفی−459.67° ہے۔ اسے صفر درجہ کیلون بھی کہا جاتا ہے۔ یہ وہ کم سے کم ممکنہ درجئہ حرارت جس پر مرکبات کسی حرکی توانائی کے حامل نہیں ہوتے۔
حوالہ جات

زمرہ:درجہ حرارت
زمرہ:سردی
زمرہ:عدم
نامیاتی کیمیا

نامیاتی کیمیا کا لفظ اصل میں زندہ اجسام یعنی (نامیات یا عضویہ) سے حاصل ہونے والے مرکبات کی کیمیاء کے لیے اختیار کیا جاتا تھا لیکن آج کل نامیاتی کیمیا سے مراد کاربن اور اس کے مرکبات کی کیمیائی ساخت و تعملات کے مطالعے کے علم کی لی جاتی ہے، خواہ وہ قدرتی ہوں یا مصنوعی۔ اصل میں organic کا لفظ حیاتیات میں organism سے تعلق کے لیے اختیار کیا جاتا ہے اور organism زندہ چیز کی تنظیم (organization) کو کہتے ہیں اور جب یہ زندہ چیز کی تنظیم کسی جاندار کے جسم کا حصہ ہو (مثلا دل، دماغ وغیرہ) تو ایسی صورت میں اس کے لیے organ کا لفظ اختیار کیا جاتا ہے اور اگر یہ زندہ چیز کی تنظیم بذات خود آزادانہ حیثیت سے اپنا وجود برقرار رکھ سکتی ہو تو عموما اس کے لیے organism کا لفظ اختیار کیا جاتا ہے۔ ان تمام الفاظ کی اساس ایک ہی ہے۔ organ کو اردو میں عضو کہتے ہیں اور organism کو نامیہ کہا جاتا ہے۔ ابتدا میں چونکہ وہ مرکبات جن کو آج کل نامیاتی مرکبات میں شمار کیا جاتا ہے دراصل زندہ اجسام یا نامیہ سے حاصل کیے گئے تھے اور اسی تعلق کی وجہ سے ان کو نامیاتی مرکبات یا organic compounds کہا گیا اور اسی تعلق کی وجہ سے کیمیا کی اس شاخ کا نام نامیاتی کیمیا ہے۔

زمرہ:کیمیا
زمرہ:نامیاتی کیمیا
زمرہ:نامیاتی مرکبات
مسجد حسن ثانی

منفرد طرز تعمیر کی حامل مسجد حسن الثانی مراکش کے شہر کاسابلانکا میں واقع ہے۔ اس مسجد کا ڈیزائن فرانسیسی ماہر تعمیرات مائیکل پنیسو نے تیار کیا۔ اس نے مسجد کے ڈیزائن کی تیاری میں اسلامی فن تعمیر سے مدد لی۔ مسجد میں ایک لاکھ سے زائد نمازیوں کی گنجائش ہے۔

یہ دنیا کی ساتویں بڑی مسجد ہے۔ اس کی تعمیر پر 80 کروڑ ڈالر کی لاگت آئی۔ اس مسجد کا مینار دنیا کا سب سے بلند مینار ہے جس کی بلندی 210 میٹر(689 فٹ) ہے۔ اس مسجد کی تعمیر اس طرح کی گئی ہے کہ اس کا نصف حصہ سمندر سے حاصل کی گئی زمین پر اور نصف حصہ بحر اوقیانوس کی سطح پر ہے۔ اس کے فرش کا ایک حصہ شیشے کا ہے جہاں سے سمندر کا پانی دکھائی دیتا ہے۔

اسلامی فن تعمیر کے ساتھ ساتھ یہ مسجد کئی جدید سہولیات سے بھی مزین ہے جن میں زلزلے سے محفوظ ہونا، سردیوں میں فرش کا گرم ہونا، برقی دروازے اور ضرورت کے مطابق کھولنے یا بند کرنے کے قابل چھت شامل ہیں۔

اس کا طرز تعمیر اسپین میں قائم الحمرا اور مسجد قرطبہ سے ملتا جلتا لگتا ہے۔ مسجد کے مینار سے سبز رنگ کی شعاع کا اخراج ہوتا ہے اور یہ شعاع نہایت دور سے دیکھی جا سکتی ہے اور اس سے شہر کے رہنے والوں کو قبلے کی سمت کا اندازہ ہوتا ہے۔

مسجد کے تعمیراتی کام کا آغاز 12 جولائی 1986ء کو کیا گیا اور افتتاح سابق شاہ مراکش حسن ثانی کی 60 ویں سالگرہ کے موقع پر 1989ء میں کیا جانا تھا لیکن مسجد کے تعمیراتی کام میں تاخیر کے باعث اس کا افتتاح 30 اگست 1993ء کو ہوا۔
مسجد کی تعمیر میں مراکش بھر کے 6 ہزار ماہرین نے 5 سال تک محنت کی۔
حوالہ جات
بیرونی روابط

* کاسا بلانکا کا نقشہ
* حسن ثانی مسجد کی تصاویر
* حسن ثانی مسجد کی تصاویر
* فریڈرک متراں کی کھینچی گئی تصاویر
* حسن ثانی مسجد Sacred Destinations کی ویب گاہ پر مضمون، تصاویر و نقشہ جات کے ساتھ


زمرہ:اسلامی معماری
زمرہ:افریقا میں 1993ء کی تاسیسات
زمرہ:المغرب کی معماری
زمرہ:المغرب کی مساجد
زمرہ:المغرب میں بیسویں صدی کی تاسیسات
زمرہ:دار البیضا میں اسلام
زمرہ:دار البیضا میں سیاحتی مقامات
زمرہ:دار البیضا میں مساجد
زمرہ:عربی طرز تعمیر
زمرہ:کاسابلانکا کی عمارات و ساخات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:1993ء میں مکمل ہونے والی مذہبی عمارات
زمرہ:1993ء میں مکمل ہونے والی مساجد
مقناطیسی انحراف

تصغیر|مقناطیسی انحراف
قطب نما کی سوئی اصل مقناطیسی شمالی قطب کی جگہ علاقائی مقناطیسی شمالی قطب کی طرف اشارہ کرتی ہے، جو مقناطیسی قطب شمالی کے رخ سے تھوڑا سا منحرف ہوتی ہے۔ اس کو مقناطیسی انحراف (Magnetic declination) کہتے ہیں۔
مقناطیسی انحراف میں فرق

یہ مقناطیسی انحراف مختلف علاقوں میں مختلف ہوتا ہے۔ حتی کہ بعض مقامات پر یہ انحراف صفر ہوتا ہے۔
خط لاانحرافی

اگر ہم صفر انحراف رکھنے والے مقامات کو ایک فرضی خط کے ذریعے آپس میں ملائیں تو اسے خطِ لاانحرافی کہیں گے۔ یہ خط برمودا کے جزیروں سے گزرتا ہے۔
سمت قبلہ

سمت کا بعینہ درست تعین قطب نما سے ممکن نہیں رہتا۔ چنانچہ نماز کے لیے قطب نما کی مدد سے قبلہ کی سمت معلوم کرتے وقت اس مقام پر مقناطیسی انحراف کا بھی خیال رکھنا چاہیے۔

زمرہ:ارضیات
زمرہ:توجیہ
زمرہ:زاویہ
زمرہ:زمینیات
زمرہ:ویکی ڈیٹا سے مطابقت رکھنے والی مختصر تفصیل
خطِ لاانحرافی

قطب نما کی سوئی اصل مقناطیسی شمالی قطب کی جگہ علاقائی مقناطیسی شمالی قطب کی طرف اشارہ کرتی ہے جو مقناطیسی قطب شمالی کے رخ سے تھوڑا سا انحراف کرتی ہے۔ اس کو مقناطیسی انحراف کہتے ہیں۔ یہ مقناطیسی انحراف مختلف علاقوں میں مختلف ہوتا ہے۔ بعض مقامات پر انحراف صفر ہوتا ہے۔ اگر ہم صفر انحراف رکھنے والے مقامات کو ایک فرضی خط سے ملائیں تو اسے صفر انحراف کا خط کہیں گے۔ یہ خط برمودا کے جزیروں سے گذرتا ہے۔ صفر انحراف کے خط کو سائنسی اصطلاح میں خطِ لاانحرافی (agonic line) بھی کہتے ہیں۔ اگر ایک جیسے مقناطیسی انحراف رکھنے والے مقامات کو ملایا جائے تو اس سے جو خط بنے گا اسے سائنسی اصطلاح میں متساوی الزاویہ خط (Isogonic line) کہتے ہیں۔


زمرہ:ارضیات
زمرہ:زمینیات
قطب نما

تصغیر|بائیں|270px|قطب‌نما
قطب نما ایک آلہ ہے جس سے سمتیں معلوم کرنے میں آسانی ہوتی ہے۔ یہ ایک مقناطیسی سوئی سے کام کرتا ہے۔ چونکہ مقناطیسی سوئی کا ایک سرا مقناطیسی شمال کی طرف اشارہ کرتا ہے اس لیے اس سے شمال اور نتیجتاً دوسری سمتیں معلوم کرنا ممکن ہے۔ اس پر 360 درجے ہوتے ہیں۔ اسے جارج سارٹن کے مطابق سب سے پہلے مشہور جہازران ابنِ ماجد نے ایجاد کیا اور اپنی بحری سیاحت میں کامیابی سے استعمال بھی کیا۔ یورپ نے تعصب کی بنیاد پر چینیوں کو اس کا موجد قرار دیا۔ مسلمانوں نے کئی صدیوں تک ستاروں کی مدد کے علاوہ قطب نما کو سمت شناسی کے لیے استعمال کیا۔ چودھویں صدی میں مغربی دنیا نے اسے استعمال کرنا شروع کیا۔ یہاں یہ یاد رہے کہ قطب نما کی سوئی مقناطیسی شمال کی طرف اشارہ کرتی ہے، جغرافیائی شمال کی طرف نہیں۔ اصل سمت سے اس فرق کو مقناطیسی انحراف کہتے ہیں۔
حوالہ جات

زمرہ:ارضیات
زمرہ:جہازرانی
زمرہ:جہازرانی سامان
زمرہ:چینی ایجادات
زمرہ:زمینیات
زمرہ:قدیم ایجادات
زمرہ:ویکی ڈیٹا سے مطابقت رکھنے والی مختصر تفصیل
ممالک کی فہرست جن کا دارالحکومت ان کا سب سے بڑا شہر نہیں

یہ ان ممالک کی فہرست ہے جن کا دار الحکومت ان کا سب سے بڑا شہر نہیں ہے۔

تصغیر|وسط|450x450px|دنیا کا نقشہ ان ممالک کا جن کا سب سے بڑا شہر دار الحکومت نہیں ہے۔
فہرست
متعلقہ مضامین

* دارالحکومت کی فہرست
* باقاعدہ تعمیر شدہ دارالحکومت
* دارالحکومت

زمرہ:دار الحکومت
زمرہ:شہر (علم)
زمرہ:شہروں کی فہرستیں بلحاظ ملک
زمرہ:دارالحکومتوں کی فہرستیں
زمرہ:فہرست شہر بلحاظ آبادی
زمرہ:فہرست شہر بلحاظ آبادیات
زمرہ:فہرستیں بلحاظ امتیازی مقام
زمرہ:فہرستیں بلحاظ ملک
زمرہ:ممالک کی فہرستیں
زمرہ:ویکی ڈیٹا سے مختلف مختصر وضاحت
گھریلو چڑیا

تصغیر|گھریلو چڑیا کا طفل۔
چڑیا، ایشیا، یورپ اور افریقہ میں پایا جانے والا پرندہ ہے جس کا تعلق پاسر ڈومیسٹیکس (Passer domesticus) خاندان اور جماعت Aves سے ہے۔۔ چڑیا، دنیا کے سارے براعظموں میں پائے جاتے ہیں۔ ہاں ان کی اقسام مختلف ہیں۔ برصغیر میں چڑیا ایک عام پرندہ ہے، جسے گھریلو چڑیا بھی کہتے ہیں، جس سے ہرکس و ناکس واقف ہے۔
جسامت، خواص اور درجہ بندی

عام طور پر یہ چڑیا، چھوٹے جسامت کے ہوتے ہیں۔ ان کا رنگ گندمی-بھورا ہوتاہے۔ اس کی دم چھوٹی اور چوڑی ہوتی ہے۔ اس کی چونچ کافی مضبوط ہوتی ہے۔ بنیادی طور پر یہ دانے چگنے والے ہیں۔ ساتھ ساتھ یہ چھوٹے چھوٹے کیڑوں کو تغذیہ کے طور پر کھاتے ہیں۔ ان کو گھریلو چڑیا اس لیے کہتے ہیں کہ، گھروں میں اپنا بسیرا کرتے ہیں۔ ان میں پاسر ایمینی بے کا طور 11۔4 سنٹی میٹر اور وزن 13.4 گرام ہوتاہے۔ اور پاسر گونگونینسس کا طول 18 سنٹی میٹر اور وزن 42 گرام رہتاہے۔

یہ انیسویں صدی سے امریکا میں بھی پھیل گیا ہے جہاں اسے قدیم امریکی چڑیا کی اقسام سے متفرق کرنے کے لیے انگریزی چڑیا کہا جاتا ہے۔ امریکا کی انگریزی چڑیائیں 1850 سے 1875 کے درمیان برطانیہ سے حشرات کی تعداد کو قابو میں رکھنے کے لیے درآمد کیے گئے تھے۔ اس کا ناپ بارہ سے سترہ سنٹی میٹر تک ہوتا ہے۔ نر چڑیا یا چڑے کی گردن پر کالے پروں کا نشان ہوتا ہے۔
ادب میں چڑیا

چڑیا اتنا عام پرندہ ہے کہ اس پر بچوں کی دلچسپ کہانیاں، نظم گیت وغیرہ بھی موجود ہیں۔ اور کئی فلموں میں بھی اس پر گیت سننے کو ملتے ہیں۔ اور تحتانوی جماعتوں کی درسی کتب میں، “ننھی منی چڑیا“ نام سے اسباق بھی دیکھے جا سکتے ہیں۔
ہجرت

پرندی ہجرت (bird migration)
گھریلو چڑیاں (چڑیئں) عام طور پر ہجرت نہیں کیا کرتیں بلکہ یہ انسانی آبادیوں کے قریب خود کو محدو رکھتی ہیں، بعض اوقات یہ آوارہ گردی یا خانہ بدوشی (nomadic) حالت میں دور تک نکل سکتی ہیں لیکن یہ مقامی نقل مکانی ہوتی ہے جس کا سبب خوراک کی تلاش ہوتا ہے اور اسے پرندوں کی دور دراز ہجرت میں شمار نہیں کیا جاتا۔
حوالہ جات

زمرہ:پرندے
زمرہ:ہمنام پرندے
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:عصفورنما پرندے
سخانۂ ائتلاف

سخانۂ ائتلاف سے مراد حرارتی توانائی کی وہ مقدار ہوتی ہے جو کسی بھی مادے کے ایک مول کو ٹھوس سے مائع (یا مائع سے ٹھوس) میں بدلنے کے لیے درکار ہوتی ہے۔ اس کو حرارت ائتلاف بھی کہا جاتا ہے اور اس کو علامت \Delta{}_{fus}H سے ظاہر کیا جاتا ہے۔ انگریزی میں اسے Enthalpy of fussion کہتے ہیں۔ وہ درجۂ حرارت جس پر یہ عمل وقوع پزیر ہوتا ہے اسے نقطۂ پگھلاؤ کہا جاتا ہے۔

آسان الفاظ میں اس بات کو یوں سمجھا جا سکتا ہے کہ جب کسی بھی شے کو حرارت فراہم کی جاتی ہے تو اس کے سالمات کی حرکی توانائی بڑھنے کی وجہ سے اس کا درجہ حرارت بھی بڑھتا ہے اور جب کسی شے سے حرارتی توانائی نکالی جاتی ہے تو اس کے سالمات کی حرکی توانائی بھی کم ہوتی ہے اور اس کا درجہ حرارت کم ہوجاتا ہے۔ لیکن اس حرارت کے مہیا کرنے (یا نکالنے) کے دوران ایک مقام ایسا بھی آتا ہے کہ جب مطلوبہ تبدیلی برقرار رکھنے کے لیے اضافی حرارت کی ضرورت ہوتی ہے اور اسی مقام پر وہ شے مائع سے ٹھوس (یا برعکس) تبدیل ہوتی ہے اور اسی مقام کو نقطۂ پگھلاؤ کہا جاتا ہے اور یہی اضافی حرارت وہ حرارت کی مقدار ہوتی ہے جس کو حرارت ائتلاف کہا جاتا ہے۔

زمرہ:حرحرکی خواص
زمرہ:کیمیائی خواص
زمرہ:مادے کی حالتیں
زمرہ:طبیعیات
سڈنی شیلڈن

معروف امریکی ناول نگار اور ٹیلی ویژن لکھاری۔ Naked Face, Rage of Angles, Bloodline اور The Other side of Midnight جیسے معروف ناولوں کے مصنف۔ شکاگو میں پیدا ہوئے۔
فنی زندگی

اُن کے ذاتی حالات بھی کسی ناول کے پلاٹ سے کم دلچسپ نہیں تھے۔ اُن کا بچپن امریکی تاریخ کا بدترین اقتصادی دور تھا جسے آج ہم مہا مندی یا Great Depression کے نام سے یاد کرتے ہیں۔ 1934ء میں جب وہ سترہ برس کے تھے تو بھوک اور بے کاری سے تنگ آکر انھوں نے خودکشی کا منصوبہ بنایا لیکن اس سے پہلے کہ گلے میں پھندا ڈالتے انھیں ہالی وڈ سے ایک پیغام موصول ہوا جس میں ایک فلم کا سکرین پلے لکھنے کی دعوت دی گئی تھی۔

framepx|تصغیر|بائیں|بلڈ لائناور یوں زندگی سے بے زار یہ نوجوان ہالی وُڈ اور براڈوے کا ایک مقبول ڈراما نگار بن گیا۔ دوسری جنگِ عظیم کے دوران سڈنی شیلڈن نے ایک جنگی پائلٹ کے طور پر محاذ کا تجربہ بھی حاصل کیا اور خاتمۂ جنگ پر پھر سے ڈرامے اور سکرین پلے لکھنے شروع کر دیے۔ انھیں سن 1948ء میں ’دی بیچلر اینڈ دی بابی سوکسر‘ جیسی معروف فلم کے لیے اکیڈمی ایوارڈ سے نوازا گیا۔

یہ امر قابلِ ذکر ہے کہ انھوں نے پہلا ناول 1970ء میں لکھا جب اُن کی عمر 53 برس ہو چُکی تھی۔ اس سے پہلے وہ ڈرامے، سکرین پلے اور ٹی وی سیریل ہی لکھتے رہے تھے۔

گِنز بُک آف ورلڈ ریکارڈز نے انھیں 1990ء کے عشرے کے آخر میں دنیا کا سب سے زیادہ ترجمہ کیا جانے والا مصنف قرار دیا کیونکہ اُن کے ناول 51 زبانوں میں ترجمہ ہوکر دنیا کے 108 ممالک میں پڑھے جاتے ہیں۔

جس طرح پاک و ہند میں تیرتھ رام فیروزپوری، ابن صفی، گلشن نندہ، دت بھارتی اور رضیہ بٹ کو لاکھوں افراد پڑھتے ہیں لیکن ناقدینِ ادب انھیں مصنف ہی نہیں سمجھتے، اسی طرح انگریزی ادب کے سکّہ بند نقادوں نے سڈنی شیلڈن کو کبھی سنجیدگی سے نہیں لیا اور ہمیشہ ان کی مقبولیت پر ناک بھوں چڑھائی ہے۔

لیکن سِڈنی بھی عرُفی کیطرح غوغائے رقیباں سے بے نیاز آخری دم تک اپنے قارئین کو دلچسپ تحریروں سے محظوظ کرتے رہے۔ کیلی فورنیا میں ان کا انتقال ہوا۔


زمرہ:اکیڈمی ایوارڈز اعزاز یافتگان
زمرہ:اکیسویں صدی کا ادب
زمرہ:اکیسویں صدی کے امریکی مرد مصنفین
زمرہ:اکیسویں صدی کے امریکی ناول نگار
زمرہ:اکیسویں صدی کے امریکی یہودی
زمرہ:اکیسویں صدی کے مرد مصنفین
زمرہ:الینوائے کے منظر نویس
زمرہ:الینوائے کے ناول نگار
زمرہ:امریکی ادب
زمرہ:امریکی پروڈیوسر
زمرہ:امریکی ڈراما نگار اور ڈراما نویس
زمرہ:امریکی مرد اداکار
زمرہ:امریکی مرد منظر نویس
زمرہ:امریکی مرد ناول نگار
زمرہ:امریکی یہود
زمرہ:بیسویں صدی کے امریکی مرد مصنفین
زمرہ:بیسویں صدی کے امریکی ناول نگار
زمرہ:بیسویں صدی کے امریکی یہودی
زمرہ:بیسویں صدی کے مرد مصنفین
زمرہ:پام سپرنگز، کیلیفورنیا کے مصنفین
زمرہ:ٹونی ایوارڈز فاتحین
زمرہ:دوسری جنگ عظیم کی امریکی عسکری شخصیات
زمرہ:روسی یہودی نژاد امریکی شخصیات
زمرہ:ریںچو میراج، کیلیفورنیا کی شخصیات
زمرہ:شکاگو، الینوائے کے مصنفین
زمرہ:کیلیفورنیا کے منظر نویس
زمرہ:کیلیفورنیا کے ناول نگار
زمرہ:کیلیفورنیا میں نمونیا سے اموات
زمرہ:نارتھ ویسٹرن یونیورسٹی کے فضلا
زمرہ:ناول
زمرہ:نمونیا سے اموات
زمرہ:نیو یارک (ریاست) کے منظر نویس
زمرہ:یہودی امریکی ناول نگار
زمرہ:یہودی مصنفین
زمرہ:1917ء کی پیدائشیں
زمرہ:2007ء کی وفیات
سبو لکشمی

بھارت میں کرناٹک کی مشہور کلاسیکی موسیقار۔ مدورائی میں پیدا ہوئیں، اسکول میں استادوں کی پٹائی کے سبب انھوں نے بچپن میں تعلیم چھوڑ دی تھی لیکن اپنی ماں سے انھوں نے موسیقی کی تعلیم لی اور بچپن سے ریاض میں مشغول ہو گئیں۔ دس سال کی عمر میں انھوں نے پہلی بار اسٹیج پر پرفارم کیا اور پھر کبھی پیچھے مڑ کر نہیں دیکھا۔

ملک کی آزادی کی جدوجہد کے دوران میں ایک بار سُبالکشمی نے مہاتما گاندھی کے سامنے ان کا پسندیدہ بھجن ’ویسنو جانتو تیرے کہیئے، پیر پرائے جانے رے‘ کا جب راگ الاپا تو گاندھی جی کی آنکھیں بھر آئیں۔ انھوں نے کہا کہ ’گیت گانا الگ بات ہے لیکن آواز میں خدا کے تصورات کی جھلکیاں پیش کرنا بالکل مختلف ہے۔‘ گاندھی جی اکثر سبا لکشمی سے بھجن سننے کی فرمائش کیا کرتے ۔

سبالکشمی کی آواز میں بلا کی تاثیر تھی اور اس کا جادو سر چڑھ کر بولتا تھا۔ موسیقی کے دیوانے انھیں سنگیت کی دیوی کہتے۔ انھوں نے کرناٹک موسیقی کو ان بلندیوں پر پہنچایا ہے کہ اس کا اب ایک خاص مقام ہے۔ مشہور ادیبہ سروجنی نائیڈو نے سبا لکشمی کو بھارت کی بلبل کی خطاب سے نوازا۔

انھوں نے تامل زبان کی کئی فلموں میں بھی کام کیا تھا جن میں سے ایک فلم میرا، ہندی میں بھی ریلیز ہوئی۔ انھیں اپنی زندگی میں بہت سے ایوارڈ ملے۔

سبالکشمی نے اقوام متحدہ میں بھی اپنے گیت پیش کیے۔ ایم ایس سبو لکشمی وہ پہلی خاتون تھیں جنہیں چنائی کی میوزک اکیڈمی کا معتبر اعزاز سنگیتا کلا ندھی دیا گیا۔ 1996ء میں انھیں بھارت کا سب سے بڑا سویلین ایوارڈ بھارت رتنا دیا گیا۔
حوالہ جات

زمرہ:1916ء کی پیدائشیں
زمرہ:2004ء کی وفیات
زمرہ:بیسویں صدی کی بھارتی اداکارائیں
زمرہ:بیسویں صدی کی بھارتی گلوکارائیں
زمرہ:بیسویں صدی کے ہندوستانی گلوکار
زمرہ:بھارت رتن وصول کنندگان
زمرہ:بھارتی گلوکارائیں
زمرہ:پدم بھوشن وصول کنندگان
زمرہ:پدم وبھوشن وصول کنندگان
زمرہ:تمل ناڈو کے گلوکار
زمرہ:تمل سنیما کی اداکارائیں
زمرہ:ریمن میگسیس اعزاز یافتہ گان
زمرہ:سنسکرت زبان کے گلوکار
زمرہ:سنگیت ناٹک اکیڈمی ایوارڈ وصول کردہ شخصیات
زمرہ:علوم و فنون میں پدما بھوشن اعزاز وصول کردہ شخصیات
زمرہ:فنون میں پدم وبھوشن وصول کنندگان
زمرہ:مدورائی کی اداکارائیں
زمرہ:ہندوستانی کلاسیکی خواتین گلوکار
زمرہ:تمل اداکارائیں
زمرہ:بھارت میں ریاستی جنازے
زمرہ:ویکی ڈیٹا سے مطابقت رکھنے والی مختصر تفصیل
زمرہ:ویکی ڈیٹا سے مختلف مختصر وضاحت
زمرہ:تمل گلوکار
زمرہ:مدورائی کے موسیقار
فیرومقناطیسیت

فیرومقناطیسیت دراصل چند دھاتوں میں دیکھا جانے والا ایک مقناطیسی مظہر ہے اور اس کی درست اردو لوہسمقناطیسیت بنتی ہے مگر اس صفحہ کا نام اردو متبادل لوہس کی بجائے انگریزی متبادل فیرو پر ہی رکھا گیا ہے۔ فیرومقناطیسیت میں جب کسی دھات مثلا لوہے کو کسی بیرونی مقناطیسی میدان میں رکھ کر مقناطیس ذدہ کیا جاتا ہے تو وہ اس مقناطیسی میدان کے ہٹ جانے کے بعد بھی ایک مدت تک مقناطیس ذدہ رہتا ہے، اسی کو فیرومقناطیسیت کہتے ہیں۔
حوالہ جات

زمرہ:مقناطیسیت
زمرہ:طبیعیاتی تصورات
زمرہ:طبیعیاتی مظہر
زمرہ:ویکی ڈیٹا سے مختلف مختصر وضاحت
قلع

قلع یا قلعی (انگریزی:Tin، ٹن) ایک کیمیائی عنصر ہے جسے علامت Sn سے ظاہر کیا جاتا ہے۔ اس کا جوہری عدد 50 ہے۔ ایک سفید رنگ كی ملائم دھات جو چاندی سے مشابہت ركھتی ہے اور تانْبے پیتل وغیرہ كے برتنوں پر ملمع كرنے اور مركب دھات بنانے كے كام آتی ہے، رانگ، رانگا، ٹِین۔
پیداوار
حوالہ جات

زمرہ:عناصر
زمرہ:غذائی معدنیات
زمرہ:کیمیائی عناصر
زمرہ:ویکی ڈیٹا سے مختلف مختصر وضاحت
زمرہ:ویکیپیڈیا مضامین مع LCCN شناخت کنندگان
سحاب قزلباش

سحاب قزلباش اردو کی مشہور براڈکاسٹر، ادیب اور شاعرہ۔

سحاب قزلباش کا نام سلطانہ قزلباش تھا۔ وہ 1934ء میں راجستھان کی ایک سکھ ریاست جھالا واڑ میں پیدا ہوئیں۔ان کا وطن دلی ہے

انھوں نے دلی کے معروف ادب نواز، علمی اور ادب پرور خانوادہ میں پرورش پائی۔ سحاب کے والد آغا شاعر قزلباش دلی کے ممتاز شاعر تھے۔

ابتدائی تعلیم دلّی کوئن میری اسکول میں پائی۔سحاب نے آنکھیں کھولیں تو گھر میں علمی و ادبی فضا دیکھی ۔ بہزاد لکھنوی، حیرت دہلوی ، جگر مرادآبادی اور دوسرے شعرا کا کلام اور ان لوگوں کا ترنم بہت غور سے سنا کرتیں۔ کبھی اپنے والد کو تحت اللفظ پڑھتے سنتیں۔ اسی ماحول میں انھیں خود بھی شعر کہنے کا ذوق پیدا ہوا۔تقسیم ہند کے بعد سحاب قزلباش لاہور آگئیں۔ یہاں انھوں نے ریڈیو پاکستان ،کراچی میں مشہور ڈراما’’انارکلی‘‘ کا کردار ادا کیا جسے لوگوں نے بہت پسند کیا۔ کراچی میں مشاعروں کے علاوہ سماجی کاموں میں بھی حصہ لیا۔ان کے گھر میں فارسی بولی جاتی تھی

سحاب قزلباش نے بہت کم سنی میں آل انڈیا ریڈیو سے براڈکاسٹنگ شروع کی تھی۔ تقسیم کے بعد سحاب پاکستان منتقل ہوئیں اور کچھ عرصہ ریڈیو پاکستان سے منسلک رہنے کے بعد وہ ایران کے زاہدان ریڈیو سے اردو کے پروگرام نشر کرتی رہیں۔ پھر کچھ عرصہ نائجیریا میں رہنے کے بعد 1958ء میں لندن میں مستقل سکونت اختیار کی۔

سحاب قزلباش نے بی بی سی اردو سروس کے پروگرام ’شاہین کلب‘ میں سلطانہ باجی کا رول ادا کرنے کے ساتھ بی بی سی ٹیلیوژن پر اپنی اداکاری کا لوہا منوایا۔ اسی کے ساتھ انھوں نے ایک عرصہ تک پاکستان ہائی کمیشن اور جنگ لندن میں بھی کام کیا اور کچھ عرصہ بی بی سی کے آڈینس ریسرچ کے شعبہ سے بھی منسلک رہیں۔
ادبی زندگی

انھوں نے شاعری کی ابتدا سن پچاس میں کی اور دلی کلاتھ مل کے انڈو پاک اور روزنامہ’ ڈان‘ کے مشاعروں میں اپنی سحر انگیز آواز کے ساتھ نہایت خوبصورت غزلوں کی بدولت مقبول ہوئیں۔
تصانیف

چند سال قبل ان کی یکے بعد دیگرے چار کتابیں شائع ہوئیں۔ جو ’میرا کوئی ماضی نہیں‘، ’ملکوں ملکوں شہروں شہروں‘، ’روشن چہرے‘ اور ’لفظوں کے پیراہن‘ ہیں۔ ’میرا کوئی ماضی نہیں‘ کتاب میں ان کے ماضی کے حالات ہیں اور روشن روشن چہرے میں چودہ اہم شخصیات کے خاکے شامل ہیں۔ ملکوں ملکوں شہروں شہروں میں، مصر، برطانیہ، ایران، نایجیریا اور فرانس کے سفر نامے ہیں۔
وفات

26 جولائی 2004ء کو وفات پائی

زمرہ:براڈکاسٹر
حامد رضا گیلانی

پاکستان کے ممتاز سیاست دان۔ ملتان میں پیدا ہوئے۔ انھوں نے لاہور کے ایچی سن کالج سے تعلیم حاصل کی۔ ان کی سیاست روایتی جاگیر دارانہ سیاست رہی اور پنجاب کے بڑے سیاسی گھرانوں سے ان کے ذاتی مراسم رہے۔ حامد رضا گیلانی 1962ء میں پہلی بار قومی اسمبلی کے رکن منتخب ہوئے اور پارلیمانی سیکرٹری بنے۔ 1965ء میں وہ کنوینشن مسلم لیگ کے ٹکٹ پر دوبارہ رکن قومی اسمبلی بنے اور صدر ایوب خان نے انھیں دوبارہ پارلیمانی سیکرٹری بنایا۔
حامد رضا کو اس وقت انھیں ذوالفقار علی بھٹو کے قریبی دوستوں میں سمجھا جاتا تھا۔ انھوں نے غلام مصطفے کھر کو ذو الفقار علی بھٹو سے متعارف کرایا جو بعد میں پنجاب کے ایک اہم رہنما بن کر ابھرے۔
جب ذو الفقار علی بھٹو ایوب خان سے الگ ہوئے تو حامد رضا گیلانی کنوینشن مسلم لیگ میں ہی شامل رہے تاکہ ملتان میں ان کا حریف قریشی گروپ حکومت سے مل کر ان کی پوزیشن کو کمزورنہ کرسکے۔ تاہم ایوب خان کے آخری دنوں میں وہ ملک سے باہر چلے گئے تھے کیونکہ ان کے بارے میں خیال تھا کہ وہ خفیہ طو پر بھٹو کے ساتھ ہیں۔
گیلانی خاندان کے سربراہ اور اپنے بڑے بھائی سید علمدار گیلانی، جن کے بیٹے یوسف رضا گیلانی پیپلز پارٹی کے نائب صدر ہیں، کی مخالفت کی وجہ سے حامد رضا گیلانی پیپلز پارٹی میں شامل نہیں ہوئے۔ انیس سو ستر کے انتخاب میں انھیں مسلم لیگ (قیوم گروپ) کے ٹکٹ پر شکست ہوئی۔

جب ذو الفقار علی بھٹو نے اقتدار سنبھالا تو حامد رضا گیلانی کچھ عرصہ پس منظر میں رہنے کے بعد انھیں کینیا میں پاکستان کا سفیر مقرر کر دیا گیا جہاں وہ 1976ء تک رہے۔ قومی اسمبلی کے لیے 1977ء کا انتخاب انھوں نے پیپلز پارٹی کے ٹکٹ پر جیتا اور چند ماہ وفاقی وزیر رہے۔

1985ء کے غیر جماعتی انتخاب میں بھی وہ کامیاب ہوئے لیکن بعد میں 1980ء کے انتخابات میں کامیابی حاصل نہ کرسکے۔ تاہم 1990ء میں انھیں مسلم لیگ کی ٹکٹ پر سینیٹر منتخب کر لیا گیا۔ لاہور میں ان کا انتقال 24 جنوری 2004ء کو ہوا اور اپنے آبائی شہر ملتان میں سپرد خاک ہوئے۔
حوالہ جات

زمرہ:1936ء کی پیدائشیں
زمرہ:2004ء کی وفیات
زمرہ:ایوان زیریں پاکستان کے ارکان
زمرہ:پاکستان پیپلز پارٹی کے سیاست دان
زمرہ:پاکستانی ارکان قومی اسمبلی 1962ء تا 1965ء
زمرہ:پاکستانی سفارت کار
زمرہ:پاکستانی ہائی کمشنر برائے کینیا
زمرہ:جامعہ اوکسفرڈ کے فضلا
زمرہ:فضلا ایچیسن کالج
زمرہ:مجلس ایوان بالا پاکستان کے ارکان
زمرہ:ملتان کی شخصیات
زمرہ:وفاقی وزرائے پاکستان
زمرہ:یوسف رضا گیلانی
زمرہ:ویکی ڈیٹا سے مختلف مختصر وضاحت